**OBRAZLOŽENJE**

**ZA NACRT PRAVILNIKA O TEMELJNIM ZAHTJEVIMA ZA UREĐAJE KOJI PROIZVODE OPTIČKO ZRAČENJE TE UVJETIMA I MJERAMA ZAŠTITE OD OPTIČKOG ZRAČENJA**

Nacrt Pravilnika temelji se na Zakonu o zaštiti od neionizirajućeg zračenja („Narodne novine“, br. 91/10 i 114/18).

Važeći Pravilnik donesen je na temelju Zakona o zaštiti od neionizirajućeg zračenja („Narodne novine“, broj 105/99), a koji više nije na snazi, stoga se pristupa donošenju novog pravilnika.

Sadržaj novoga pravilnika usklađen je s Direktivom 2006/25/EZ Europskog parlamenta i Vijeća od 5. travnja 2006. o minimalnim zdravstvenim i sigurnosnim zahtjevima s obzirom na izloženost radnika rizicima uzrokovanim fizikalnim čimbenicima (umjetno optičko zračenje) (devetnaesta pojedinačna direktiva u smislu članka 16. stavka 1. Direktive 89/391/EEZ) (Sl L 114, 27.04.2006.).

Od donošenja važećeg pravilnika došlo je do bitnih promjena u normativnom području (npr. klasifikacije lasera, klasifikacije UV izvora/solarija, izmjene dozvoljenih razina ozračenja itd.), kao i tehnoloških promjena koje su rezultirale pojavom novih uređaja i postupaka (npr. IPL) koji su u širokoj komercijalnoj uporabi, a koji nisu uključeni u važećem Pravilniku:

1) HRN EN 60601-2-22: 2013: Medicinska električna oprema – Dio 2-22: Posebni zahtjevi za temeljnu sigurnost i nužne značajke kirurške, kozmetičke, terapeutske i dijagnostičke laserske opreme

2) HRN IEC/TR 60825-8: 2008: Sigurnost laserskih proizvoda – Dio 8: Vodič za sigurnu uporabu laserskih zraka na ljudima

3) HRN EN 60335-2-27: 2014: Kućanski i slični električni aparati – Sigurnost - Dio 2-27: Posebni zahtjevi za aparate za izlaganje kože ultraljubičastome i infracrvenom zračenju

4) HRN EN 60825-1: 2015: Sigurnost laserskih proizvoda – Dio 1: Klasifikacija opreme, zahtjevi i korisnički vodič

5) HRN EN 60601-2-57: 2011: Medicinska električna oprema - Dio 2-57: Posebni zahtjevi za temeljnu sigurnost i bitne značajke opreme sa svjetlosnim izvorima koji nisu laseri, a koja je namijenjena za uporabu u terapeutske, dijagnostičke, promatračke i kozmetičko/estetske svrhe.